లండన్: భారత్-పాక్ ఫైనల్ మ్యాచ్ చూసేందుకు సోనియా గాంధీ అల్లుడు రాబర్ట్ వాధ్రా వెళ్తున్నారు. అయితే ఆయన టికెట్ కొని వెళ్లడం లేదు. బిసిసిఐ అతిధిగా మ్యాచ్ చూసేందుకు వెళ్తున్నారు. వాధ్రా పేరు బిసిసిఐ అతిధుల జాబితాలో ఉండటంపై అంతా విస్మయం వ్యక్తం చేస్తున్నారు. దీనిపై బిసిసిఐ సిఈఓ రాహుల్ జోహ్రీ కూడా ఇంకా ఎలాంటి వివరణా ఇవ్వలేదు. మరోవైపు సుప్రీం కోర్టు నియమించిన సిఓఏ కూడా టికెట్ల పంపిణీతో తమకు సంబంధం లేదని స్పష్టం చేసింది. అతిధుల జాబితాలో బిసిసిఐ సిఈఓ జోహ్రి, వర్కింగ్ ప్రెసిడెంట్ సి.కె. ఖన్నా, సెక్రటరీ అమితాబ్ చౌదరీ, ఐపీఎల్ చైర్మెన్ రాజీవ్ శుక్లా, ముగ్గురు బిసిసిఐ సిబ్బంది ఉన్నారు. చాంపియన్స్ ట్రోఫీ ఫైనల్ మ్యాచ్ కోసం బిసిసిఐ 24 టికెట్లు ఖరీదు చేసింది. ఇవి కాక మరో 20 టికెట్లు ఐసీసీ తరపున బిసిసిఐకి అందుతాయి. ఫ్రీ పాసుల కోసం బిసిసిఐకి ఎన్ఆర్ఐ వ్యాపారులు, సెలబ్రిటీల నుంచి పెద్ద సంఖ్యలో ఫోన్లు వస్తున్నాయి.
landan: bharat-pak final match chusenduku sonia gaandhi alludu rabert wadhra veltunnaaru. ayithe aayana ticket koni velladam ledu. bcci atidhigaa match chusenduku veltunnaaru. wadhra paeru bcci atidhula jaabitaalo undatampai antaa vismayam vyaktam chestunnaru. deenipai bcci sioo rahul johri kuudaa inka elanti vivaranaa ivvaledu. marovaipu supreem kortu niyaminchina coa kuudaa tiketla pampineetho tamaku sambandham ledani spashtam chesindi. atidhula jaabitaalo bcci sioo johri, varking president si.ke. khanna, secretery amitab choudari, ipl chairmen rajiv shukla, mugguru bcci sibbandi unnaaru. champians trofy final match kosam bcci 24 tiketlu khareedu chesindi. ivi kaaka maro 20 tiketlu icc tarapuna bccic andutaayi. free paasula kosam bccic nri vyaapaarulu, selabrityla nunchi pedda sankhyalo fonlu vastunnaayi.